Ukraina Eirovīzijas dziesmu konkursā
Ukraina Eirovīzijas dziesmu konkursā ir piedalījusies 19 reizes, debitējot 2003. gada konkursā, kad Ukrainu pārstāvēja Aleksandrs Ponomariovs ar dziesmu "Hasta La vista". Ukraina Eirovīzijas dziesmu konkursā ir uzvarējusi 3 reizes — 2004. gadā, kad uzvarēja Ruslana ar dziesmu "Wild Dances", 2016. gadā, kad uzvarēja Džamala ar dziesmu "1944" un 2022. gadā, kad uzvarēja Kalush Orchestra ar dziesmu "Stefania (Стефанія)". Ukraina tiek uzskatīta par vienu no veiksmīgākajām Eirovīzijas dalībvalstīm. Tā ir vienīgā dalībvalsts, neskaitot "Lielo piecienieku", kas kopš debijas 2003. gadā ir kvalificējusies visos konkursa finālos.